|  |
| --- |
| **CURS:** 2024-2025 |
| **CICLE FORMATIU DE GRAU SUPERIOR DE DESENVOLUPAMENT D’APLICACIONS WEB** |
| **MÒDUL PROFESSIONAL (MP08):** Desplegament d’aplicacions web |
| **DURADA:** 66 hores |
| **PROFESSORAT:** Albert Guardiola |

1. **COMPETÈNCIES PROFESSIONALS, PERSONALS I SOCIALS**

a) Configurar i explotar sistemes informàtics, adaptant la configuració lògica del sistema segons les necessitats d’ús i els criteris establerts.

b) Aplicar tècniques i procediments relacionats amb la seguretat en sistemes, serveis i aplicacions, complint el pla de seguretat.

c) Gestionar servidors d’aplicacions adaptant la seva configuració en cada cas per permetre el desplegament d’aplicacions web.

j) Desenvolupar i integrar components programari en l’entorn del servidor web, utilitzant eines i llenguatges específics, per complir les especificacions de l’aplicació.

n) Elaborar i mantenir la documentació dels processos de desenvolupament utilitzant eines de generació de documentació i control de versions.

o) Desplegar i distribuir aplicacions web en diferents àmbits d’implantació, verificant el seu comportament i realitzant modificacions.

r) Resoldre situacions, problemes o contingències amb iniciativa i autonomia en l’àmbit de la seva competència, amb creativitat, innovació i esperit de millora en el treball personal i en el dels membres de l’equip.

**UNITAT DE COMPETÈNCIA**

**UC\_2-0493-11\_3**: implementar, verificar i documentar aplicacions web en entorns internet, intranet i extranet.

1. **UNITATS FORMATIVES**

|  |  |  |  |
| --- | --- | --- | --- |
| **UNITATS FORMATIVES** | **HORES** | **DATA D’INICI** | **DATA FINAL** |
| UF1. Servidors web i de transferència de fitxers | **30h** | 16/9/24 | 16/12/24 |
| UF4. Control de versions i documentació | **12h** | 13/1/25 | 10/2/25 |
| UF2. Servidors d’aplicacions web | **12h** | 17/2/25 | 31/3/25 |
| UF3. Desplegament d’aplicacions web | **12h** | 7/4/25 | 12/5/25 |

La distribució de les unitats formatives és la següent:

|  |  |  |  |
| --- | --- | --- | --- |
| UF 1 | UF 4 | UF 2 | UF 3 |

Tot i que, per qüestions de calendari, pot no coincidir el nombre de sessions reals amb les hores curriculars establertes, s’han reorganitzat els continguts per tal d’assegurar que els alumnes estiguin preparats per assolir tots els resultats d’aprenentatge.

1. **METODOLOGIA**

La metodologia que se seguirà té l’objectiu de dotar l’alumnat, no només d’un aprenentatge dels continguts del mòdul, sinó també de les eines per continuar aprenent per ell mateix, amb la inclusió de metodologies actives (Aprenentatge basat en projectes i Aprenentatge Basat en Problemes, en endavant, ABP i ABPr) i amb el suport d’eines TAC. Aquest objectiu és fonamental en un context professional i social canviant.

Els continguts del mòdul seran treballats de tres maneres:

a) en **sessions teòriques**, en les que el professor presentarà els elements teòrics (conceptuals, històrics, tecnològics), amb ajuda de presentacions audiovisuals o d’altres mitjans;

b) en **sessions pràctiques dirigides**, en les que el professor presentarà resolucions d’exercicis o demostracions d’activitats, i que estaran obertes a la participació activa de l’alumnat;

c) en **sessions pràctiques lliures**, el professor proposarà exercicis o activitats basades fonamentalment en la resolució d’un projecte ABP de final d'UF i en la resolució d’activitats no avaluatives, individualment o en grup. En aquest mòdul es treballarà preferentment en aquesta modalitat, afavorint l’aprenentatge autònom guiat per part de l’alumne/a mitjançant el format d’activitat del tipus “tutorial”.

No hi ha un llibre de text obligatori per a l’assignatura. No obstant, el professor proporcionarà als alumnes els materials per anar seguint el mòdul de manera adequada, que s’aniran penjant a la plataforma *Clickedu* de manera progressiva, i es presentaran convenientment.

1. **ESPAIS I RECURSOS**

Es alumnes disposen d’una aula pròpia (Aula 1.3) , en la qual es desenvoluparan la major part de les sessions de classe. Quan el professor ho consideri adient, el grup podrà utilitzar altres espais de l’escola, com per exemple l’aula polivalent o la sala d’actes.

És necessari que cada alumne/a porti a l’aula sempre el seu propi portàtil, el qual haurà de disposar del programari sol·licitat pel professorat, el qual serà de caràcter gratuït. El professor donarà, quan sigui necessari, les indicacions convenients per a la instal·lació del programari.

Es farà servir el correu electrònic i la plataforma educativa del centre per fer el seguiment i tutoritzar l’alumne.

1. **AVALUACIÓ**

Al començament del mòdul es realitzarà una **prova inicial** per determinar els coneixements previs dels alumnes. Aquesta prova no es tindrà en compte per a l’avaluació del mòdul, i tindrà només efectes informatius pel professorat.

L’avaluació de cada Unitat Formativa és independent: **per a superar el mòdul cal superar totes les Unitats Formatives que el conformen.** La nota final del Mòdul s’obté fent la mitja ponderada de les Unitats Formatives (en funció del número d’hores que s’hi dediquen), segons la fórmula següent:

**QMP08 = 0.40.QUF1 + 0,20.QUF2 + 0,20.QUF3 + 0,20.QUF4**

La nota de Mòdul és numèrica entre l’1 i 10, sense decimals. És obligatori assistir com a mínim a un 80% de les hores de classe (per a cada UF) per poder ser avaluat.

Cada **Unitat Formativa té una nota** i aquesta s’obté mitjançant la realització de diferents activitats entregables, exàmens i treballs. **Per a superar cada resultat d’aprenentatge la qualificació obtinguda ha de ser igual o superior a 5.**

* Si l’aprovat d’una Unitat Formativa és no assolit en la primera convocatòria, s’haurà de recuperar en la convocatòria extraordinària de juny. Les condicions de l’avaluació extraordinària s’informaran durant el curs.
* L’avaluació de cada unitat formativaconsta de dos components:

• **Activitats pràctiques**: es demanarà l’entrega d’activitats pràctiques vinculades a cada unitat formativa. El nombre de pràctiques demanades dependrà del pes específic de la unitat formativa en la nota final (i per tant, del nombre de sessions que s’hi dediquin). Preferentment, les pràctiques es realitzaran en horari de classe i recolliran el resultat d’un treball acumulatiu a l’aula. La no entrega d’una activitat en el termini establert comptarà amb una nota de 0.

**Les pràctiques s’hauran d’entregar obligatòriament, i donaran accés a un control d’avaluació de l’activitat**, que avaluarà si la pràctica ha estat realitzada i assimilada adequadament. **El professor/a decidirà i informarà de com pondera cada pràctica dins de la nota d’aquest bloc. Per poder aprovar la UF, s’ha d’obtenir en aquest bloc una nota igual o superior a 4.**

• **Prova final**: al final de cada unitat temàtica es realitzarà una prova final en la que s’avaluaran tots els continguts de la mateixa (a no ser que s’indiqui el contrari). **Per poder aprovar la UF, s’ha d’obtenir en aquest bloc una nota igual o superior a 4.**

**Qualsevol plagi detectat serà tractat com un suspès. Haurà de tornar-se a lliurar en recuperació i no podrà tenir més d'un 5**

|  |  |  |  |  |  |
| --- | --- | --- | --- | --- | --- |
| *Qualificació RA* | | MP08: Desplegament d’aplicacions web | | | |
| **UF1: servidors web i de transferència de fitxers** | | | |
| Instruments d’avaluació | | *Activitats* | *Prova final* |  | ***TOTAL*** |
| RA 1:  Implanta arquitectures web analitzant i aplicant criteris de funcionalitat. | 33% | 80% | 20% |  | **100%** |
| RA 2:  Gestiona servidors web avaluant i aplicant criteris de configuració per a l’accés segur als serveis.. | 33% | 80% | 20% |  | **100%** |
| RA3:  Administra servidors de transferència de fitxers avaluant i aplicant criteris de configuració que garanteixin la  disponibilitat del servei.  Administra servidors de transferència de fitxers avaluant i aplicant criteris de configuració que garanteixin la  disponibilitat del servei. | 33% | 80% | 20% |  | **100%** |
|  | **100%** |

|  |  |  |  |  |  |
| --- | --- | --- | --- | --- | --- |
| *Qualificació RA* | | MP08: Desplegament d’aplicacions web | | | |
| **UF2: servidors d’aplicacions web** | | | |
| Instruments d’avaluació | | *Projecte* | *Prova final* |  | ***TOTAL*** |
| RA 1:  Implanta aplicacions web en servidors d’aplicacions avaluant i aplicant criteris de configuració per al seu funcionament segur. | 100% | 50% | 50% |  | **100%** |
|  | **100%** |

|  |  |  |  |  |  |
| --- | --- | --- | --- | --- | --- |
| *Qualificació RA* | | MP08: Desplegament d’aplicacions web | | | |
| **UF3: aplicacions web** | | | |
| Instruments d’avaluació | | *Activitats* | *Prova final* | *C+A* | ***TOTAL*** |
| RA 1:  Verifica l’execució d’aplicacions web comprovant els paràmetres de configuració de serveis de xarxa. | 100% | 50% | 50% |  | **100%** |
|  | **100%** |

|  |  |  |  |  |  |
| --- | --- | --- | --- | --- | --- |
| *Qualificació RA* | | MP08: Desplegament d’aplicacions web | | | |
| **UF4: control de versions i documentació** | | | |
| Instruments d’avaluació | | *Activitats* | *Prova final* | *C+A* | ***TOTAL*** |
| RA 1:  Elabora la documentació de l’aplicació web avaluant i seleccionant eines de generació de documentació i  control de versions. | 100% | 50% | 50% |  | **100%** |
|  | **100%** |

L’equip docent es reserva la possibilitat de modificar lleugerament els mecanismes d’avaluació pels alumnes repetidors, ja que no tenen obligatorietat d’assistència i per atendre les seves casuístiques acadèmiques particulars.

L’alumnat que hagi suspès alguna o algunes Unitats Formatives pot acollir-se a alguna d’aquestes opcions:

* **Mecanisme ordinari:** En la setmana immediatament posterior a la finalització de cada Unitat Formativa, es disposaran mecanismes de re-avaluació per aquells/es alumnes que l’hagin suspès.
  + Les condicions de recuperació seran informades pel professor en el moment oportú. Preferentment, consistiran a la repetició de les activitats avaluables suspeses (controls i/o projecte final). **En cap cas la nota de les activitats recuperades pot superar el 7. La nota mitjana de l’UF es recalcularà de nou i no té límit de nota.**
* **Mecanisme extraordinari**: Els/les alumnes que no hagin superat alguna Unitat Formativa seguint els mecanismes de ordinaris descrits anteriorment, disposaran d’una convocatòria extraordinària d’avaluació durant el mes de juny.
  + L’avaluació extraordinària consistirà també en un projecte pràctic i una prova escrita, ponderades de la mateixa manera que la descrita per convocatòria ordinària.
  + El mecanisme ordinari només dóna dret a aprovar la UF. **En cap cas la nota obtinguda en la UF en l’avaluació extraordinària podrà superar el 7.**

1. **BIBLIOGRAFIA I WEBGRAFIA**

(La bibliografia és de caràcter orientatiu i no constitueix els continguts propis del curs)

* Martínez Ferrer, Juan. *Aplicaciones web*, Editorial Ra-Ma, Madrid, 2012. ISBN: 978-84-9964-167-6.
* Martínez Ferrer, Juan. *Implantación de aplicaciones web*, Editorial Ra-Ma, Madrid, 2012. ISBN: 978-84-9964-160-7.